Valga Jaanikese Kool

Valga Jaanikese Kool on erikool Valga maakonnas Valgas aadressil Viljandi maantee 82. 

Kool asutati 1999. aastal. Alates juunist 2018 on Valga Jaanikese Kooli direktor Jaanika Käst.Urvaste ja Valga Jaanikese Kooli direktoriks saab Jaanika Käst. Lõuna-Eesti Postimees 24. mai 2018. 

Valga Jaanikese Koolis rakendatakse põhikooli lihtsustatud riikliku õppekava lihtsustatud õppe taset kerge intellektipuudega õpilastele; toimetulekuõppe taset mõõduka intellektipuudega õpilastele ning lihtsustatud riiklikku õppekava hooldusõppe taset sügava ja raske intellektipuudega õpilastele. Õppimiseks Valga Jaanikese Koolis on vaja koolivälise nõustamismeeskonna soovitust ja vanema nõusolekut.Valga Jaanikese Kooli kodulehtValga Jaanikese Kooli põhimäärus (2011).

2023. aasta seisuga õppis Valga Jaanikese Koolis 40 õpilast. Koolil on oma õpilaskodu.

Koolis töötab 33 inimest: õpetajad, kasvatajad, õpetaja abid, kasvataja abid, logopeed-eripedagoogid, psühholoog ja ravivõimlemise instruktor. Valga Jaanikese Kool on kakskeelne. Keelekümblus koolivälisel ajal ja lõimumine ühisüritustel võimaldavad õppida keeli ja hoida häid suhteid kooliperes.

Valga Jaanikese Kool tegutses kuni 30.06.2025. Kooli õigusjärlane on Maarjamaa Riigikool, mis moodustati seitsme seni tegutsenud riigikooli baasil: Urvaste Kool, Valga Jaanikese Kool, Kammeri Kool, Ämmuste Kool, Raikküla Kool, Nurme Kool ja Kiigemetsa Kool. Õppetegevus jätkub kõigis senistes tegevuskohtades.

 Koostöö 
Kool korraldab õpilastele õppekäike ja praktilist tegevust. Koostöös Keskkonnainvesteeringute Keskusega ja sealse projekti raames on osaletud näiteks looduslaagris Ähijärvel. Projekti eesmärk oli tõsta Valga Jaanikese Kooli õpilaste keskkonnateadlikkust aktiivõppe meetodite kaudu, parandada õpilaste sotsiaalseid oskusi keskkonnateadlikkuse kaudu ning õpetada märkama looduse mitmekesisust.Valga Jaanikese kooli õpilaste looduslaager Ähijärvel SA Keskkonnainvesteeringute Keskuse koduleht. Vaadatud 02.06.2019.

Head suhted kooli meeskonnas ja koostöö Haridus- ja Teadusministeeriumi koolivõrgu osakonna, hoolekogu, lastevanemate, Valga valla, Valgamaa Kutseõppekeskuse, politseiametnike, tugiisikute, asenduskodude jt partneritega aitavad kooli arengut kavandada ja tulemusi saavutada.

 Sport 
Valga Jaanikese Kool on Eriolümpia Eesti Ühenduse toetajaliige. Eriolümpia korraldab intellektipuudega inimestele aasta läbi spordivõistlusi. Koolil on uhkeid saavutusi ja väärt kogemusi nii spordivõistlustelt nii Otepääl kui ka Araabia Ühendemiraatides. 25. märtsil 2019 osaleti Eesti delegatsiooni koosseisus maailmamängudel Araabia Ühendemiraatides, kus võideti auhindu.Maailmamängudelt tagasi ootasime teid EO Eesti Ühenduse koduleht. Vaadatud 02.06.2019.

 Viited 

Kategooria:Valga koolid
Kategooria:Eesti erikoolid
Kategooria:Valga maakonna koolid